
"Egy szép dologról én emléközném, ha meghallgatnátok" -- Adalékok Szilágyi Mihály és Hajmási László históriájához

Dolgozatom fő témájának a régi magyar irodalom talán egyik legproblematikusabb szövegét, Szilágyi Mihály és Hajmási László XVI. századi históriáját választottam. A vizsgálat főként a szöveghagyományra, a históriát tartalmazó források közötti különbségekre, közelebbről 17 kallódó strófa és a kolofon-strófa szövegének érdekes kérdéseire irányul, különös tekintettel a „veszteg ülés” kifejezésre, amelyek az eddig a verssel foglalkozó tanulmányokban a mű kevéssé körüljárt területeinek bizonyultak.



